આ સમસ્યા વિશે વધુ જણાવતાં કેવીન દેઢિયાએ કહ્યું હતું કે ‘ઘાટકોપરમાં અનેક જગ્યા એવી છે જ્યાં ગાયોનો ત્રાસ વધતો જાય છે. ગાયોના માલિકો સામે ઍક્શન લેવી જરૂરી છે. તેઓ ગાયોને રસ્તા પર છોડી દે છે અને ગાયો ફુટપાથ પર કે રસ્તા વચ્ચે એવી રીતે બેસી જતી હોય છે કે જાણે પોતાના તબેલામાં હોય. ફુટપાથ પર ગાયોના ડેરાથી રાહદારીઓને મજબૂરન રસ્તાનો ઉપયોગ કરવો પડે છે. અમુક વખત રસ્તા વચ્ચે અડ્ડો જમાવતી હોવાથી વગર કારણે ટ્રાફિકની સમસ્યા ઉત્પન્ન થતી હોય છે.’